Source: https://finlex.fi/fi/laki/alkup/2012/20120909
Timestamp: 2019-09-18 05:04:47+00:00
Document Index: 8857024

Matched Legal Cases: ['kko\u2009', '§4', '§7', '§2', '§8', '§8', '§8', '§9', '§10', '§11', '§11', '§12', '§13', '§13', '§14', '§14', '§3', '§16', '§17', '§18', '§27', '§28', '§29', '§30', '§31', '§32', '§32']

Laki lasten päivähoidosta annetun lain… 909/2012 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 2012 › 909/2012
lisätään lakiin siitä lailla 738/1992 kumotun 4 §:n tilalle uusi 4 §, lakiin siitä lailla 698/1982 kumotun 8 §:n tilalle uusi 8 §, lakiin uusi 8 a—8 c §, lakiin siitä lailla 698/1982 kumotun 9 ja 10 §:n tilalle uusi 9 ja 10 §, lakiin uusi 11 d §, lakiin siitä lailla 698/1982 kumotun 13 §:n tilalle uusi 13 §, lakiin uusi 13 a §, lakiin siitä lailla 956/1980 kumotun 14 §:n tilalle uusi 14 §, lakiin uusi 14 a §, lakiin siitä lailla 698/1982 kumotun 3 luvun otsikon ja 15—18 §:n tilalle uusi 3 luvun otsikko ja 15—18 §, lakiin siitä lailla 389/1979 kumotun 27 §:n tilalle uusi 27 §, lakiin uusi 30 a §, lailla 698/1982 kumotun 32 §:n tilalle uusi 32 § sekä lakiin uusi 32 a §, seuraavasti:
Lasten päivähoidon henkilöstön kelpoisuusvaatimuksiin sovelletaan sosiaalihuollon ammatillisen henkilöstön kelpoisuusvaatimuksista annettua lakia (272/2005) sekä sen nojalla annettuja säännöksiä, sellaisina kuin ne ovat voimassa tammikuun 1 päivänä 2013. Kunnassa on oltava sanottua henkilöstöä lasten päivähoidon toimeenpanoon kuuluvia tehtäviä varten.
Milloin kahden tai useamman kunnan koko lasten päivähoidosta huolehtii kuntayhtymä, sen on asetettava 1 momentissa tarkoitettu toimielin yhteisesti jäsenkuntia varten. Tälle toimielimelle on annettava myös muissa laeissa sosiaalihuoltolain (710/1982) 6 §:n 1 momentissa tarkoitetulle toimielimelle säädetyt lasten päivähoidon toimeenpanoa koskevat tehtävät.
Sen lisäksi mitä 11 §:n 2 momentissa säädetään, suomen- tai ruotsinkielisen palvelunkäyttäjän oikeudesta käyttää omaa kieltään ja tulla kuulluksi omalla kielellään säädetään kielilain (423/2003) 10 §:ssä, oikeudesta tulkkaukseen 18 §:ssä ja oikeudesta saada toimituskirja omalla kielellään 20 §:ssä.
Jollei tässä laissa muuta säädetä, sovelletaan yksityiseen lasten päivähoitoon tämän lain lisäksi yksityisistä sosiaalipalveluista annettua lakia (922/2011). Lakia sovelletaan sellaisena kuin se on voimassa tammikuun 1 päivänä 2013.
Yksityisen lasten päivähoidon osalta yksityisistä sosiaalipalveluista annetun lain 3 §:n 1 momentissa määriteltyjä valvontaviranomaisia ovat tämän lain 11 d §:n 1 momentissa tarkoitettu toimielin tai sen määräämä viranhaltija, aluehallintovirasto sekä Sosiaali- ja terveysalan lupa- ja valvontavirasto.
4 §4 a §7 a §2 luku - Hallinto8 §8 a §8 b §8 c §9 §10 §11 c §11 d §12 §13 §13 a §14 §14 a §3 luku - Yksityinen lasten päivähoito15 §16 §17 §18 §27 §28 §29 §30 a §31 §32 §32 a §